Raed Arafat, enervat de întrebarea unui jurnalist despre incendiul de la "Matei Balș": "Este revoltă în capul dumneavoastră!".
Un incendiu puternic a izbucnit vineri dimineață la Spitalul "Matei Balș" din Capitală. Raed Arafat a avut o ieșire nervoasă în timpul declarațiilor din fața spitalului. Raed Arafat: "Dacă ați venit să urlați la noi aici, v-am explicat intervenția".
Raed Arafat a avut o ieșire nervoasă la Spitalul "Matei Balș" în timp ce oferea declarații jurnaliștilor cu privire la incendiul izbucnit vineri dimineață la unitatea medicală din Capitală. Șeful DSU a fost întrebat de ce "ardem ca șoarecii în spitalele românești"?"Dacă ați venit să urlați la noi aici, v-am explicat intervenția. Urlați dumneavoastră. Este revoltă în capul dumneavoastră. Lăsați situația până o să vină pompierii să vă spună care e motivul. V-am dat toate informațiile. Ultimul control a fost anul trecut. Tonul dumneavoastră, vă rog", s-a revoltat Raed Arafat.Un incendiu a izbucnit în vineri dimineaţă într-un corp de clădire al Spitalului "Matei Balş". Au fost evacuaţi în jur de 120 de pacienţi. Iniţial autorităţile au anunţat trei victime, iar un pacient în stare gravă a fost intubat, dar a murit şi el.